FILIALA COLUMBOFILĂ ARAD
[bookmark: _GoBack]CERERE DE APROBARE PENTRU AMÂNAREA ETAPEI
ETAPA NR. 1 TABOR – FOND
Către: Omologator Zonă

Stimate Domnule Omologator,

Prin prezenta, vă aducem la cunoștință că, având în vedere condițiile meteorologice nefavorabile prognozate pentru perioada desfășurării etapei nr. 1 Tabor – FOND, Filiala Arad a supus la vot online propunerea de amânare a etapei, în conformitate cu prevederile regulamentare.

Conform art. 27 alin. (1) din Regulamentul Național Columbofil, amânarea etapelor de fond, maraton și extrem se poate realiza doar în caz excepțional, pentru situații meteo neprielnice, pe baza votului online al majorității membrilor (50% + 1) participanți la vot, decizia fiind comunicată responsabilului de zonă.

La vot au participat crescătorii înscriși la etapa nr. 1 Tabor – FOND, etapă la care au fost anunțați 4.208 porumbei aparținând unui număr de 125 crescători.

Rezultatul votului a fost următorul:
• DA – 55 voturi
• NU – 8 voturi

Având în vedere că majoritatea membrilor participanți la vot s-au pronunțat în favoarea propunerii, rezultă îndeplinirea condiției prevăzute de art. 27 alin. (1), fiind aprobată amânarea etapei nr. 1 Tabor – FOND, din motive exclusiv meteorologice.

Menționăm că această măsură este necesară pentru desfășurarea concursului în condiții de siguranță pentru porumbei și pentru asigurarea unor condiții de concurs cât mai echitabile pentru toți participanții.

Prin urmare, vă rugăm să luați act de rezultatul votului și să aprobați amânarea etapei nr. 1 Tabor – FOND, conform opțiunii exprimate de majoritatea participanților.

Cu stimă,

Consiliul Director al Filialei Columbofile Arad

Președinte,
Marta Daniel

